กรุงไทยแจ้งทดสอบระบบงาน 5 พ.ค.นี้
รองกรรมการผู้จัดการใหญ่ ธนาคารกรุงไทย  เผยธนาคารเตรียมทดสอบระบบงาน 5 พฤษภาคมนี้  ระหว่างเวลา 05.00-08.00 น. และ 21.00-24.00 น.
2 พ.ค. 2555

รองกรรมการผู้จัดการใหญ่ ธนาคารกรุงไทย  เผยธนาคารเตรียมทดสอบระบบงาน 5 พฤษภาคมนี้  ระหว่างเวลา 05.00-08.00 น. และ 21.00-24.00 น. 
นางพัชรศิริ เกียรติกำจาย รองกรรมการผู้จัดการใหญ่ ธนาคารกรุงไทย เปิดเผยว่า ในวันที่ 5 พ.ค.นี้ ระหว่างเวลา 05.00-08.00 น. และ 21.00-24.00 น. ธนาคารจะทดสอบระบบงาน เพื่อเพิ่มประสิทธิภาพในการให้บริการให้ดียิ่งขึ้น ซึ่งจะส่งผลให้ลูกค้าไม่สามารถใช้บริการที่เครื่องถอนเงินสดอัตโนมัติ (ATM) เครื่องฝากเงินสดอัตโนมัติ (ADM) และเครื่องปรับสุมดบัญชีเงินฝากได้ รวมทั้งไม่สามารถนำบัตร ATM และบัตรเดบิตของธนาคารกรุงไทยไปใช้กับเครื่อง ATM ของธนาคารอื่น
นอกจากนี้ บริการ Internet Banking ทุกประเภท ได้แก่ บริการ KTB Online KTB Corporate Online และ KTB netbank ตลอดจนการให้บริการชำระค่าสินค้าและบริการต่างๆ ลูกค้าจะไม่สามารถทำรายการในเวลาดังกล่าว ธนาคารขออภัยในความไม่สะดวก หากลูกค้ามีข้อสงสัยสามารถสอบถามเพิ่มเติมได้ที่ Call Center 1551